Diari Oficial de la Generalitat Valenciana


Sumari del DOGV 7496, del 31-03-2015 (2015/2835)

ACORD de 27 de març de 2015, del Consell, pel qual s'autoritza l'aprovació de l'expedient d'enriquiment injust i la imputació, a càrrec del pressupost de l'exercici 2015, de les obligacions contretes durant l'exercici 2014 amb els titulars de les oficines liquidadores de Districte Hipotecari.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7496

Data del DOGV
:   31-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2835


Data del document
:   27-03-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 27 de març de 2015, del Consell, pel qual s'autoritza l'aprovació de l'expedient d'enriquiment injust i la imputació, a càrrec del pressupost de l'exercici 2015, de les obligacions contretes durant l'exercici 2014 amb els titulars de les oficines liquidadores de Districte Hipotecari. [2015/2835]  
El Consell, en la reunió del dia 27 de març de 2015, va adoptar l'acord següent:  
Els decrets 209/1987, de 28 de desembre, i 249/1991, de 23 de desembre, del Consell, atribuïxen determinades competències per a la gestió i recaptació dels impostos sobre successions i donacions i sobre transmissions patrimonials i actes jurídics documentats a les oficines liquidadores del Districte Hipotecari a càrrec dels registradors de la propietat.  
Les oficines liquidadores de Districte Hipotecari han meritat els honoraris establits per la normativa vigent, i a causa de l'absència de crèdit pressupostari suficient, s'han generat obligacions no reconegudes a favor dels registradors de la propietat titulars de les oficines liquidadores de Districte Hipotecari, que es troben a l'expedient.  
  
No obstant això, este fet no significa que els tercers que han realitzat els servicis a què s'havien compromés no tinguen dret a obtindre de l'Administració el rescabalament corresponent perquè no hi ha causa en l'atribució patrimonial.  
Així, durant l'exercici 2014, els titulars de les oficines liquidadores de Districte Hipotecari van realitzar servicis la quantia dels quals puja 3.274.379,69 euros, rebuts de conformitat per l'Administració i que encaixen en el supòsit previst en l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
Per tant, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública del Sector Públic Instrumental i de Subvencions, amb l'informe favorable de la Intervenció General de la Generalitat, i a proposta del conseller d'Hisenda i Administració Pública, el Consell  
  
ACORDA  
  
Primer  
Aprovar l'expedient d'enriquiment injust per part de l'Administració, que puja 3.274.379,69 euros (IVA inclòs), com a conseqüència dels servicis prestats pels titulars de les oficines liquidadores de Districte Hipotecari que han actuat de bona fe, i no és procedent la declaració formal de nul·litat de l'expedient esmentat.  
  
  
Segon  
Autoritzar la imputació al pressupost corrent de les obligacions econòmiques contretes durant l'exercici 2014 amb els liquidadors a càrrec de les oficines liquidadores de Districte Hipotecari per un import de 3.274.379,69 euros (IVA inclòs).  
  
Tercer  
El present acord es publicarà al Diari Oficial de la Comunitat Valenciana en el termini màxim de 10 dies, segons el que preveuen els paràgrafs penúltim i últim de l'apartat 5 de l'article 39 de la Llei 1/2015.  
  
  
València, 27 de març de 2015  
  
El conseller secretari,  
JOSÉ CÍSCAR BOLUFER